A magyar származású üzletember, Soros György nemrég komoly pénzt fektetett be a videojátékokkal foglalkozó Activision Blizzardba.

A világ egyik legismertebb és leggazdagabb üzletembere, a kormány által gyakran támadt Soros György sok millió dolláros befektetéssel segíti az amerikai videojáték-óriás, az Activision Blizzard kiadóvállalat fejlődését – terjedt el a hír a tengerentúli sajtóban.

Az üzlet főleg részvények felvásárlást jelenti, ezekből összesen 758 500-at szerzett a 89 éves közgazdász Soros alapítványán keresztül. A részvények összértéke 45 millió dollár, ami itthoni valutában nézve úgy 13 milliárd forintot jelent. Ha úgy tetszik:

Soros ennyi pénzt fordított a blizzardos befektetésre.

Az Activision Blizzard a világ első számú független játékfejlesztője. Olyan szoftverek tartoznak kínálatába, mint az évről évre új részekkel érkező Call of Duty vagy a számos kiegészítőt (a játék alapváltozatát bővítő tartalmat) megélt World of Warcraft. Soros György amúgy korábban is birtokolt Activision Blizzard-részvényeket, de a kötegtől később megvált.

Ha máskor is tudni szeretne hasonló dolgokról, lájkolja a HVG Tech rovatának Facebook-oldalát.